રાજકોટની ભાગોળે લાલપરી નદીના કાંઠે સુંદર અને રમણીય આહલાદક વાતાવરણ વચ્ચે મોટા વિસ્તારમાં પ્રદ્યુમન પાર્ક ઝૂ લોકો માટે ખુલ્લું મુકવામાં આવ્યું છે આ પ્રાણી સંગ્રહાલયમાં સિંહ, વાઘ, દીપડા, મગર, હરણ, વાંદરા, સહિતના પ્રાણીઓ, વિવિધ જાતના પક્ષી, માછલીઘર, સાપઘર સહિતના વન્ય જીવો જોવા માટે મુકવામાં આવ્યા છે દિવાળીના ચાર દિવસમાં 40 હજાર લોકોએ આ પાર્કની મુલાકાત લીધી હતી જેથી તંત્રને 10 લાખ જેટલી આવક થઇ હતી સામાન્ય દિવસોની વાત કરીએ તો પાર્કમાં 8 બેટરીથી ચાલતી કાર અને 2 જીપ્સી રાખવામાં આવી છે આ કાર કે જીપ્સીમાં બેસવાની ફી મોટાની 20 અને બાળકોની 10 રાખવામાં આવી છે આડા દિવસોમાં આ બેટરી કારની મુસાફરી કરતા લોકોને આખા પાર્કમાં આંટો મરાવવામાં આવે છે આ બેટરીની સેવા લેતા લોકોને દરેક પાંજરે 5-5 મિનિટ ઉભા રાખવામાં આવે છે તેઓ જે તે પાંજરામાં જે તે પ્રાણીને નિહાળી લ્યે ત્યાર બાદ ફરીથી કારમાં બેસાડીને બીજા પાંજરે લઇ જવામાં આવતા હોય છે આ રીતે આખો ચક્કર મરાવ્યા બાદ તેઓને ફરીથી ગેટ પાસે ઉતારી દેવામાં આવતા હોય છે.